cyanic-selkie/wikianc huggingface dataset:
300 (ταινία)
Παραγωγή
Η ενεργή παραγωγή της ταινίας άρχισε στις 17 Οκτωβρίου 2005, στο Μόντρεαλ, και γυρίστηκε κατά τη διάρκεια των 60 ημερών σε χρονολογική σειρά με προϋπολογισμό 60 εκατομμυρίων δολαρίων. Η ταινία γυρίστηκε στα Icestorm Studios, στο Μόντρεαλ, και ο Σνάιντερ χρησιμοποίησε την ψηφιακή τεχνική backlot και την τεχνική της μπλε οθόνης (αγγλ. bluescreens). Ο Μπάτλερ δήλωσε πως δεν ήταν πάντα σύμφωνος με την άποψη του Σνάιντερ, ενώ ο Γουένχαμ δήλωσε πως μερικές φορές ο Σνάιντερ ήθελε τις ίδιες σκηνές με το κόμικ, ενώ άλλες φορές έδινε την ελευθερία σε αυτούς να διερευνήσουν τον κόσμο και τα όρια του. Η Χίντεϊ δήλωσε πως η εμπειρία με την τεχνική της μπλε οθόνης ήταν πολύ περίεργη και πως δεν υπήρχε τίποτα που θα τη συνέδεε συναισθηματικά με άλλο ηθοποιό. Μόνο μια σκηνή, στην οποία τα άλογα τρέχουν στην ύπαιθρο, γυρίστηκε στην ύπαιθρο. Σύμφωνα με τον Μπάτλερ, η παραγωγή της ταινίας ήταν δύσκολη.
Η επεξεργασία των σκηνών έγινε στα Meteor Studios και στο Hybride Technologies, στο Μόντρεαλ. Ο Κρις Βαττς και ο Τζιμ Μπίσσελλ άρχισαν μια διαδικασία, την οποία ονόμασαν The Crush, κατά την οποία άλλαζαν τα μπλε χρώματα σε φωτεινά και σκούρα. Ο Γκίσλαιν Στ-Πιέρρ, ο αρχηγός της ομάδας, δήλωσε πως όλα φαίνονταν πραγματικά. Διάφορα προγράμματα υπολογιστών, όπως Maya, RenderMan και RealFlow, χρησιμοποιήθηκαν στις σκηνές αιματοχυσίας. Η διαδικασία επεξεργασίας διήρκεσε για ένα χρόνο.
Μουσική
Τον Ιούλιο 2005 ο συνθέτης Τάιλερ Μπέιτς άρχισε τη σύνθεση του soundtrack της ταινίας περιγράφοντας το αποτέλεσμα ως όμορφο θέαμα με μεγάλη χορωδία αλλά και μέτρια ακραία ένταση. Συνέθεσε ένα τραγούδι για την τελευταία σκηνή, το οποίο ήθελε να δείξει στην Warner Bros.. Ο Σνάιντερ συμφώνησε να χρησιμοποιηθεί αυτό το τραγούδι στην ταινία. Τα τραγούδια δημιουργήθηκαν στα Abbey Road Studios, σε συνεργασία με τον τραγουδιστή Αζάμ Αλί. Μια συνηθισμένη και μια ειδική έκδοση του soundtrack περιλαμβάνουν 25 κομμάτια, τα οποία εκδόθηκαν στις 6 Μαρτίου 2007.
Το soundtrack συνάντησε αρκετές κριτικές, καθώς έμοιαζε με soundtrack άλλων ταινιών όπως της ταινίας Troy, το οποίο συνέθεσαν ο Τζέιμς Χόρνερ και ο Γκάμπριελ Γιάρεντ, και της ταινίας Titus. Στις 3 Αυγούστου 2007 η Warner Bros. Pictures αναγνώρισε σε επίσημη δήλωση:
...χρησιμοποιήθηκε (χωρίς να το ξέρουμε ή χωρίς τη συμμετοχή μας) μουσική, την οποία συνέθεσε ο νικητής βραβείου Όσκαρ, Έλλιοτ Γκόλντενθαλ, η οποία χρησιμοποιήθηκε και στην ταινία Titus. Η Warner Bros. Pictures έχει μεγάλο σεβασμό στον Έλλιοτ, λόγω της μακροπρόθεσμης συνεργασίας, και ζητά από αυτόν να λυθεί το θέμα χωρίς σκάνδαλα.
Προώθηση και κυκλοφορία
thumb|150px|right|Η Λένα Χέαντυ στο Λονδίνο, για την πρεμιέρα της ταινίας.
Η επίσημη ιστοσελίδα της ταινίας δημιουργήθηκε από την Warner Bros. τον Δεκέμβριο του 2005. Αργότερα στην ιστοσελίδα προστέθηκαν βίντεο περιγράφοντας την παραγωγή της ταινίας. Τον Ιανουάριο του 2007 δημιουργήθηκε σελίδα της ταινίας στο MySpace. Η The Art Institutes δημιούργησε μια ιστοσελίδα για να προωθήσει την ταινία.
Η Warner Bros. προώθησε την ταινία, αφού έγινε χορηγός του Τσούκ Λίντελλ, πρωταθλητή στην κατηγορία ελαφρών βαρέων βαρών του Ultimate Fighting Championship, ο οποίος συμμετείχε σε διάφορες εκδηλώσεις προώθησης της ταινίας. Η εταιρεία συνεργάστηκε και με την Εθνική Λίγκα Χόκεϊ (National Hockey League) για να παράγει ένα τηλεοπτικό σποτ, διάρκειας 30 δευτερολέπτων, για να προωθήσει την ταινία μαζί με τους προκριματικούς του Κυπέλλου Στάνλεϋ (Stanley Cup).
Τον Αύγουστο του 2006 η Warner Bros. ανακοίνωσε ότι η ταινία 300 θα κυκλοφορήσει στις 16 Μαρτίου 2007, αλλά τον Οκτώβριο ανακοίνωσε ότι η ταινία θα κυκλοφορήσει στις 9 Μαρτίου 2007. Η ταινία 300 κυκλοφόρησε σε DVD, Blu-ray Disc και HD DVD στις 31 Ιουλίου 2007 στην Περιοχή 1 (ΗΠΑ) και τον Αύγουστο του 2007 στην Περιοχή 2 (Ευρώπη). Στις 21 Ιουλίου 2009, κυκλοφόρησε μια νέα έκδοση του Blu-ray, το 300: The Complete Experience, μαζί με την έκδοση Blu-ray της ταινίας Watchmen.
Στις 9 Ιουλίου 2007 το αμερικάνικο τηλεοπτικό κανάλι TNT αγόρασε τα δικαιώματα μετάδοσης της ταινίας από την Warner Bros. Το TNT άρχισε να προβάλλει την ταινία τον Σεπτέμβριο του 2009. Μερικές πηγές μας πληροφορούν πως το κανάλι πλήρωσε από 17 μέχρι 20 εκατομμύρια δολάρια για τα δικαιώματα μετάδοσης.
Box office
Η ταινία κυκλοφόρησε στη Βόρεια Αμερική στις 9 Μαρτίου 2007 στα θέατρα IMAX. Την πρώτη μέρα της κυκλοφορίας της η ταινία έλαβε 28.106.731 δολάρια και έκλεισε την πρεμιέρα της στη Βόρεια Αμερική με έσοδα 70.885.301 δολάρια, σπάζοντας το ρεκόρ της ταινίας Ice Age: The Meltdown, στις πρεμιέρες του Μαρτίου και της άνοιξης. Από τότε, το εαρινό ρεκόρ κυκλοφορίας της ταινίας 300 έσπασε η ταινία Fast and Furious, ενώ το ρεκόρ κυκλοφορίας ταινίας του Μαρτίου έσπασε η ταινία Alice in Wonderland. Η πρεμιέρα της ταινίας 300 ήταν η 24η μεγαλύτερη στην ιστορία των box office, μικρότερη από την πρεμιέρα της ταινίας The Lost World: Jurassic Park αλλά μεγαλύτερη από την πρεμιέρα της ταινίας Transformers. Τη στιγμή κυκλοφορίας αποτελούσε την 3η μεγαλύτερη πρεμιέρα στην ιστορία των ταινιών καταλληλότητας R (άνω των 17), πίσω από την ταινία The Matrix Reloaded (91.8 εκατομμύρια δολάρια) και την ταινία The Passion of the Christ (83.8 εκατομμύρια δολάρια). Η ταινία είχε κάνει ρεκόρ για τα σινεμά IMAX, αφού έλαβε έσοδα 3.6 εκατομμύρια δολάρια (την εβδομάδα της πρεμιέρας). Η ταινία έλαβε 456.068.181 δολάρια παγκοσμίως.
Τα στελέχη του στούντιο εξεπλάγησαν από την πρεμιέρα, η οποία ήταν 2 φορές καλύτερη από αυτό που περίμεναν. Ο ισχυρός γυναικείος ρόλος της βασίλισσας της Σπάρτης, Γοργώ, προσέλκυσε πολλές γυναίκες και μια διαφημιστική επίθεση στο MySpace. Ο Μάρκ Κάντον δήλωσε: «Το MySpace έχει τεράστιο αντίκτυπο, αλλά έχει ξεπεράσει τα όρια του Διαδικτύου. Όταν κάνεις μεγάλη ταινία, κάθε λέξη μπορεί να εξαπλωθεί γρήγορα».
Η ταινία 300 έκανε την πρεμιέρα της στη Σπάρτη στις 7 Μαρτίου 2007, ενώ στην υπόλοιπη Ελλάδα στις 8 Μαρτίου 2007. Το άνοιγμά της στην Ελλάδα αποτελεί το μεγαλύτερο που έχει καταγραφεί στη χώρα, με έσοδα της τάξης των 3,1 εκατομμυρίων δολαρίων (317.000 εισιτήρια) για το πρώτο Σαββατοκύριακο σε 138 οθόνες, ξεπερνώντας το άνοιγμα της ταινίας Οι Πειρατές της Καραϊβικής: Το Σεντούκι του Νεκρού. Στο δεύτερο Σαββατοκύριακο τα έσοδα παρουσίασαν πτώση μόλις 11%, με τη ταινία να καταγράφει το μεγαλύτερο δεύτερο σαββατοκύριακο στην ιστορία του ελληνικού box office.
Κριτικές
Από την παγκόσμια πρεμιέρα της ταινίας στο Παγκόσμιο Φεστιβάλ Κινηματογράφου του Βερολίνου, στις 14 Φεβρουαρίου 2007, μπροστά σε 1.700 θεατές, η ταινία έλαβε γενικά κακές γνώμες. Ενώ έλαβε μόνιμη επευφημία κατά τη διάρκεια της δημόσιας πρεμιέρας, πολλοί από τους θεατές έφυγαν κατά τη διάρκεια της πρεμιέρας, ενώ οι υπόλοιποι αποδοκιμάστηκαν. Οι κριτικοί χωρίστηκαν ανάλογα με τη γνώμη τους. Στον ιστότοπο Rotten Tomatoes, η ταινία συγκέντρωσε 60% θετικές γνώμες, από 228 κριτικές και μέσο όρο 6,1 στα 10, με τον συνολικό απολογισμό των κριτικών να αναφέρει ότι αποτελεί «απλοϊκή αλλά οπτικά συναρπαστική εμπειρία, γεμάτη αίμα, βία και έτοιμες κινηματογραφικές ατάκες». Σε σύγκριση, η Metacritic, βασισμένη σε 35 κριτικές, έδωσε στην ταινία 51 πόντους από τους 100.
Ωστόσο οι χειρότερες αναφορές προέρχονται από τις αμερικάνικες εφημερίδες. Ο Α.Ο. Σκοττ της The New York Times περιγράφει την ταινία «ως βίαιη όπως η ταινία Apocalypto και δύο φορές πιο ηλίθια», καθώς επίσης κριτικάρει τα χρώματα και θεωρεί ότι η πλοκή περιλαμβάνει ρατσιστικές ιδέες — ο Σκοττ δήλωσε πως ήταν πολύ αστεία η εμφάνιση των Σπαρτιατών, λέγοντας ότι οι Πέρσες χαρακτήρες «ήταν πρωτοπόροι στην τέχνη της προσωποδιάτρησης» αλλά οι Σπαρτιάτες «ήταν ανώτεροι στα θέματα υγείας και στις εγκαταστάσεις ηλεκτρόλυσης». Ο Κέννεθ Τουράν έγραψε στην εφημερίδα «ότι αν δεν σου αρέσει η βία όπως στους Σπαρτιάτες, στον Κουέντιν Ταραντίνο ή σε ένα αγόρι, το οποίο παίζει βιντεοπαιχνίδια, δεν θα μείνεις απόλυτα ευχαριστημένος από την ταινία». Ο Ρότζερ Εμπέρτ, στο άρθρο του, δίνει στην ταινία 2 αστέρια (από τα 5), γράφοντας, «Η ταινία 300 έχει μονοδιάστατες καρικατούρες, οι οποίες μιλούν όπως οι επαγγελματίες παλαιστές, οι οποίοι κανονίζουν την επόμενη συνάντησή τους». Μερικοί κριτικοί, οι οποίοι ασχολούνται με τις ελληνικές εφημερίδες, όπως ο Ρόμπυ Έξιελ, δήλωσε ότι οι κινηματογραφόφιλοι θα μείνουν θαμπωμένοι από την ψηφιακή δράση, αλλά ενοχλημένοι από τις πομπώδεις ερμηνείες και τους μονοδιάστατους χαρακτήρες.
Ωστόσο υπήρχαν και θετικές γνώμες. Ο Τόντ ΜακΚάρθι του περιοδικού Variety δήλωσε ότι η ταινία ήταν οπτικά καλή, καθώς και πομπώδης, ενώ ο Κίρκ Χόνεουκαττ, γράφοντας στο The Hollywood Reporter, επαινεί την «ομορφιά της τοπογραφίας, των χρωμάτων και των σχημάτων». Γράφοντας στην Chicago Sun Times, ο Ρίτσαρντ Ρόεπερ αναγνώρισε ότι η ταινία 300 είναι ισάξια της ταινίας Citizen Kane. Το περιοδικό Empire έδωσε στην ταινία 3,5 πόντους από τους 5, δηλώνοντας: «Η ταινία είναι οπτικά εκπληκτική και μεταδίδει την ουσία της». Η ταινία έγινε θετικά δεκτή από ιστοσελίδες, οι οποίες ασχολούνται με κόμικς και βιντεοπαιχνίδια. Ο Μάρκ Κρόναν του Comic Book Resources βρήκε την ταινία συναρπαστική, λέγοντας πως αφήνει μια αίσθηση δύναμης. Ο Τόντ Γκίλχριστ της IGN, αναγνώρισε τον Ζακ Σνάιντερ ως κινηματογραφικό οραματιστή και δήλωσε πως είναι ο «πιθανός λυτρωτής του κινηματογράφου».
Βραβεία
Στα MTV Movie Awards 2007, η ταινία 300 ήταν υποψήφια για Καλύτερη Ταινία, Καλύτερη Εκτέλεση για τον Τζέραρντ Μπάτλερ, Καλύτερη Θεαματική Εκτέλεση για τη Λένα Χίντεϊ, Καλύτερος Κακός για τον Ροντρίγκο Σαντόρο, και Καλύτερη Μονομαχία για τη μονομαχία Λεωνίδα με τον γίγαντα των Αθάνατων. Η ταινία κέρδισε το βραβεία για την Καλύτερη Μονομαχία. Στα Golden Icon Awards 2006-07, η ταινία κέρδισε στην κατηγορία Καλύτερη Δραματική Ταινία και Καλύτερη Ταινία Δράσης. Τον Δεκέμβριο του 2007, η ταινία κέρδισε το βραβείο Ταινία της Χρονιάς 2007 από την IGN, καθώς και τα βραβεία Καλύτερη Προσαρμογή από Κόμικς και Αγαπημένο Χαρακτήρα (Λεωνίδας). Η ταινία έλαβε 10 υποψηφιότητες για τα Saturn Awards 2008, νικώντας τα βραβεία για Καλύτερος Σκηνοθέτης και Καλύτερη Ταινία Δράσης/Περιπέτειας/Θρίλερ. Το 2009, το περιοδικό National Review έβαλε την ταινία 300 στην 5η θέση στη λίστα των 25 Καλύτερων Ταινιών.
Ιστορική ακρίβεια
Μαζί με τις πραγματικές πολεμικές συνήθειες των Σπαρτιατών, στη χορογραφία των μαχών, την οποία έλεγχαν οι Νταμόν Καρό και Χάντ Σταχέλσκι, βάση αποτέλεσαν οι πολεμικές τέχνες των Φιλιππίνων.
Ο Πολ Κάρτλεντζ, Καθηγητής της Ελληνικής Ιστορίας στο Πανεπιστήμιο του Κέμπριτζ, ενημέρωσε τους παραγωγούς της ταινίας για την προφορά των ελληνικών ονομάτων, και τονίζει ότι αυτή ήταν καλή χρήση της δημοσιευμένης εργασίας του για τη Σπάρτη. Επαινεί την ταινία για την «ηρωική παρουσίαση των Σπαρτιατών» και για τον «κεντρικό ρόλο των γυναικών, οι οποίες προσθέτουν τιμή στους άνδρες», ενώ εκφράζει ανησυχίες για την προώθηση της ιδέας ότι οι Δυτικοί (Έλληνες) είναι καλοί, ενώ οι Ανατολικοί (Πέρσες) είναι κακοί. Ο Κάρτλεντζ γράφει ότι απόλαυσε την ταινία, αν και βρήκε την περιγραφή του Λεωνίδα για τους Αθηναίους, τους οποίους ονόμασε «παιδεραστές», ειρωνική, καθώς και οι Σπαρτιάτες είχαν ενσωματώσει το σύστημα της παιδεραστίας.
Ο Εφραίμ Λυτλ, βοηθός καθηγητής της Ελληνιστικής Ιστορίας στο Πανεπιστήμιο του Τορόντο, αναφέρει ότι η ταινία 300 παρουσιάζει τη σπαρτιατική κοινωνία ως προβληματική και ενοχλητική, καθώς επίσης παρουσιάζει τα «εκατοντάδες έθνη των Περσών» ως τέρατα και τους μη-Σπαρτιάτες ως αδύνατους. Πιστεύει πως το ηθικό σύμπαν της ταινίας «θα ήταν παράξενο και στους αρχαίους Έλληνες όσο και στους σύγχρονους ιστορικούς».
Ο Βίκτορ Νταβίς Χάνσον, καθηγητής της Κλασσικής Ιστορίας στο Πανεπιστήμιο της Καλιφόρνιας, θεωρεί ότι η ταινία δείχνει μια πρωτότυπη συγγένεια με το αρχικό υλικό του Ηρόδοτου, το οποίο παρουσιάζει το πολεμικό ήθος των Σπαρτιατών και τις Θερμοπύλες ως «σύγκρουση πολιτισμών». Παρατηρεί ότι ο Σιμωνίδης ο Κείος, ο Αισχύλος και ο Ηρόδοτος βλέπουν τις Θερμοπύλες ως μάχη κατά «του ανατολικού συγκεντρωτισμό και της συλλογικής δουλοπαροικίας», κάτι που ήταν αντίθετο με την «ιδέα των ελεύθερων πολιτών και των αυτόνομων πόλεων». Τόνισε επίσης πως η ταινία θέλει να παρουσιάσει τη μάχη με σουρεαλιστικό τρόπο, ώστε να «σοκάρει πρώτα και μετά να διδάξει τη μάχη».
Ο Τουράζ Νταριγιάε, νυν καθηγητής της Ιρανικής Ιστορίας και του Περσικού Κόσμου στο Πανεπιστήμιο της Καλιφόρνιας (Ιρβίνς), έγραψε για την ταινία:
Μερικά αποσπάσματα του Αισχύλου, του Διόδωρου, του Ηρόδοτου και του Πλούταρχου χρησιμοποιήθηκαν στην ταινία για να μεταδώσουν μια αυθεντική γεύση. Ο Αισχύλος έγινε κύρια πηγή καθώς η μάχη με την «τερατώδη ανθρώπινη αγέλη» των Περσών αποτελεί το κύριο σημείο της αφήγησης. Οι δηλώσεις του Διόδωρου για την ελληνική ανδρεία και τη θέληση τους για την ελευθερία προστίθεται στην ταινία. Ο Ηρόδοτος χρησιμοποιεί φανταστικούς αριθμούς για την περσική δύναμη, ενώ ο Πλούταρχος χρησιμοποιεί τις συζητήσεις των Ελληνίδων γυναικών.
Ο Ρόμπερτ ΜακΧένρυ, πρώην εκδότης της Encyclopædia Britannica και συγγραφέας του How to Know θεωρεί πως η ταινία «''ήταν ανόητη. Προσπαθούσε να μεταδώσει τα ειδικά των Σπαρτιατών, κάτι που άρχισε στους αρχαίους καιρούς, μεταδόθηκε στη Ρώμη, άντεξε την πάροδο του χρόνου αλλά λίγα μένουν ίδια με τη σπαρτιατική εποχή''».
Ο Ζακ Σνάιντερ, σε συνέντευξη του MTV για την ιστορική ακρίβεια, δήλωσε «''ότι κατά 90%, τα γεγονότα είναι ακριβή. Είναι τρελό... Έδειξα την ταινία σε πολλούς ιστορικούς και είπαν ότι είναι τέλεια. Δεν πίστευαν ότι είναι τόσο ακριβής''». Και μετά δήλωσε ότι η ταινία «''είναι μια όπερα, όχι ένα ντοκιμαντέρ. Αυτό λέω όταν οι άνθρωποι λένε ότι δεν είναι ιστορικά ακριβής''». Στο BBC News δήλωσε ότι η ταινία είναι «φανταστική ιστορία». Επίσης, δήλωσε ότι ο «Δήλιος είναι άνθρωπος, ο οποίος ξέρει πως να μη καταστρέφει μια ιστορία λέγοντας αλήθεια».
Αμφισβητήσεις
Πριν την κυκλοφορία της ταινίας, η Warner Bros. εξέφρασε ανησυχίες για τις πολιτικές πτυχές του θέματος της ταινίας. Ο Σνάιντερ αναφέρει ότι υπήρχε «μεγάλη ευαισθησία για τη μονομαχία Ανατολής και Δύσης στο στούντιο». Οι εικασίες των ΜΜΕ για πιθανό παραλληλισμό μεταξύ της ελληνοπερσικής σύγκρουσης και των σύγχρονων γεγονότων άρχισε με μια συνέντευξη του Σνύντερ πριν το Φεστιβάλ Κινηματογράφου του Βερολίνου. Ο δημοσιογράφος παρατήρησε ότι «όλοι είναι σίγουροι να μεταφράσουν αυτό [την ταινία] στη σύγχρονη πολιτική». Ο Σνάιντερ απάντησε ότι δεν υπάρχει παραλληλισμός μεταξύ της ταινίας και του σύγχρονου κόσμου.
Ωστόσο, η Τζιν Σέϊμουρ δήλωσε πως η «ταινία είναι καταδικασμένη και θα ήταν ανόητο να αντέξει τις ιδεολογικές θεωρίες». Ο Σνάιντερ δήλωσε πως οι δημοσιογράφοι, οι οποίο κριτικάρουν μια «ταινία για ένα μάτσο αγόρια» και λένε ότι χρησιμοποιήθηκαν οι λέξεις «ομόφοβος», «ομοφυλόφιλος» και «ρατσιστής», χάνουν το «νόημα της ταινίας». Ο Σλοβένος κριτικός Σλαβόι Ζίζεκ έγραψε ότι η ιστορία εκπροσωπεί μια «φτωχή, μικρή χώρα (Ελλάδα), η οποία δέχεται επίθεση από μεγαλύτερο κράτος (Περσία)», λέγοντας πως η ταύτιση των Σπαρτιατών με μια σύγχρονη υπερδύναμη είναι λανθασμένη.
Ο Μίκαελ Μ. Χέρεμς, συγγραφέας του With Your Shield, or On It: Disability Representation in 300, δήλωσε ότι στην ταινία, η καμπούρα του Εφιάλτη παρουσιάζεται διαφορετικά από την καμπούρα του Εφιάλτη στην ιστορία του.
Απεικονίσεις των Περσών
Από την πρεμιέρα της, η ταινία 300 προσέλκυσε συζητήσεις για την εμφάνιση των Περσών. Μερικοί κριτικοί, ιστορικοί, δημοσιογράφοι και αξιωματικοί της Κυβέρνησης του Ιράν (συμπεριλαμβανομένου και του Προέδρου Μαχμούτ Αχμεντινετζάντ) κατήγγειλαν την ταινία.
Όπως και το κόμικς, η ταινία παρουσιάζει τους Πέρσες ως τερατώδεις, ως βαρβαρικό και δαιμονικό λαό, ενώ ο Ξέρξης παρουσιάζεται ως ανδρόγυνο. Οι κριτικοί θεωρούν πως αυτό αποτελεί κραυγαλέα αντίθεση με την εμφάνιση των Σπαρτιατών. Ο Στέβεν Ρέα αναφέρει πως οι Πέρσες της ταινίας ήταν ένα όχημα για μια αναχρονιστική διατομή των δυτικών στερεοτύπων για την Ασιατική και την Αφρικανική κουλτούρα.
Η εμφάνιση των Περσών στην ταινία προκάλεσε μεγάλες αντιδράσεις στο Ιράν. Η Αζαμπέχ Μοαβένι, από το περιοδικό Time, δήλωσε ότι η Τεχεράνη ήταν «εξοργισμένη» με την κυκλοφορία της ταινίας. Η Μοαβένι εντόπισε δύο παράγοντες για τις αντιδράσεις της Τεχεράνης: η κυκλοφορία της ταινίας την παραμονή του Νοβρούζ, της Περσικής Πρωτοχρονιάς, και η ιρανική κοινή γνώμη ότι η περίοδος της Αχαιμενίδας Αυτοκρατορίας αποτελεί «μια ιδιαίτερα καλή σελίδα της ιστορίας τους». Διάφοροι Ιρανοί αξιωματούχοι καταδίκασαν την ταινία. Η Ιρανική Ακαδημία Τεχνών κατάγγειλε την ταινία στην UNESCO, λέγοντας ότι η ταινία κάνει επίθεση στην ιστορική ταυτότητα του Ιράν. Η ιρανική αποστολή του Οργανισμού Ηνωμένων Εθνών διαμαρτυρήθηκε για την κυκλοφορία της ταινίας σε δελτίο τύπου, και οι ιρανικές πρεσβείες διαμαρτυρήθηκαν για την παρουσίαση της ταινίας στη Γαλλία, στην Ταϊλάνδη, στην Τουρκία, και στο Ουζμπεκιστάν. Η ταινία απαγορεύτηκε στο Ιράν, αφού θεωρήθηκε «επιζήμια αμερικανική προπαγάνδα».
Σε απάντηση στις επικρίσεις, ο εκπρόσωπος της Warner Bros. δήλωσε ότι η ταινία 300 «''ήταν δουλειά βασισμένη στο κόμικς του Φράνκ Μίλλερ και αόριστα βασίζεται σε ιστορικά γεγονότα. Το στούντιο ανέπτυξε αυτή την ταινία ως φανταστικό έργο, με μοναδικό σκοπό να ψυχαγωγήσει τον κόσμο και όχι να δυσφημήσει την κουλτούρα ενός έθνους''».
Στις 27 Ιανουαρίου 2007, λίγο πριν την κυκλοφορία της ταινίας, ο Φρανκ Μίλλερ έκανε πολιτική δήλωση για την «Κατάσταση της Ένωσης»: «''Για κάποιο λόγο, κανένας δεν λέει γιατί είναι κατά της ταινίας και για τη βαρβαρότητα του 6ου αιώνα, την οποία στην πραγματικότητα εκπροσωπούν. Υποδουλώνουν τις γυναίκες, ακρωτηριάζουν τα γεννητικά όργανα των κορών τους, δεν συμπεριφέρονται με τον τρόπο, με τον οποίο συμπεριφερόμαστε εμείς. Μιλώ σε ένα μικρόφωνο, το οποίο δεν θα είναι ποτέ προϊόν της κουλτούρας τους, ζω σε μια γειτονιά, όπου 3.000 άνθρωποι σκοτώθηκαν από κλέφτες αεροπλάνων, τα οποία μπορεί να μην είχαν κατασκευαστεί ποτέ». Επίσης δήλωσε για την επερχόμενη εργασία του στο Holy Terror, Batman!, μια ιστορία, όπου ο Μπάτμαν νικά την Αλ Κάιντα, ότι «Είναι, όχι τόσο σημαντικό, κομμάτι προπαγάνδας... Ο Σούπερμαν χτυπά τον Χίτλερ. Έτσι έκανε και ο Κάπταιν Αμέρικα. Αυτός είναι ένας λόγος της ύπαρξης τους''».
Στη λαϊκή κουλτούρα
thumb|200px|right|alt=|Η γνωστή παρωδία της ταινίας
Η ταινία 300 έγινε διάσημη στα ΜΜΕ για τη φράση «This is Sparta!», με παρωδίες της ταινίας στην τηλεόραση. Αυτές περιλαμβάνουν την μικρή ταινία United 300, το οποίο κέρδισε το Movie Spoof Award στα 2007 MTV Movie Awards, και την παρωδία Night at the Museum: Battle of the Smithsonian. Σκίτσα βασισμένα στην ταινία εμφανίστηκαν στο Saturday Night Live και στο Robot Chicken, το τελευταίο εκ των οποίων έχει μιμηθεί το ύφος της ταινίας 300 σε παρωδία κατά τη διάρκεια του Αμερικανικού Επαναστατικού Πολέμου, με τίτλο 1776.
Η 20th Century Fox κυκλοφόρησε το Meet the Spartans, μια παρωδία της ταινίας 300, με σκηνοθέτες τους Τζέισον Φρίντμπεργκ και Άαρον Σέλτζερ. Η Universal Pictures σχεδιάζει μια ίδια παρωδία, με τίτλο National Lampoon's 301: The Legend of Awesomest Maximus Wallace Leonidas. Στην ταινία 300 έγινε παρωδία σε ένα επεισόδιο του South Park, με τίτλο D-Yikes!. Στο βιντεοπαιχνίδι Deadliest Warrior: The Game, υπάρχει ένα σημείο το οποίο ονομάζεται That was Sparta!, όπου ο παίκτης σκοτώνει 300 Σπαρτιάτες.
Οι 300 έχουν εγκριθεί από το σώμα σπουδαστών του Πανεπιστημίου του Μίσιγκαν (η μασκότ του οποίου ονομάζεται Σπαρτιάτες -Spartans), οι οποίοι λένε τη φράση Spartans, what is your profession? (ελλ. Σπαρτιάτες, ποιο είναι το επάγγελμα σας;) σε διάφορα αθλητικά γεγονότα μετά την κυκλοφορία της ταινίας, και ο προπονητής της ομάδας καλαθόσφαιρας του πανεπιστημίου, Τομ Ιζό, εμφανίστηκε ως Λεωνίδας σε μια φοιτητική εκδήλωση.
Συνέχεια
Τον Ιούνιο του 2008, οι σκηνοθέτες Μάρκ Κάντον, Τζιάννι Νουννάρι και Μπέρνι Γκόλντμανν αποκάλυψαν ότι η δουλειά άρχισε ως αναδρομικό διήγημα για τους 300. Η Legendary Pictures ανακοίνωσε ότι ο Φράνκ Μίλλερ έγραψε το κόμικ, και ο Ζακ Σνάιντερ δήλωσε το ενδιαφέρον του να διευθύνει την ταινία, πριν την επίσημη υπογραφή του στο έργο. ωστόσο τελικά η ταινία σκηνοθετήθηκε από τον Νόαμ Μούρο, διότι Ζακ Σνάιντερ σκηνοθέτησε την ταινία Άνθρωπος από Ατσάλι.
Εξωτερικοί σύνδεσμοι
Κατηγορία:Ταινίες του 2007 Κατηγορία:Αγγλόφωνες ταινίες Κατηγορία:Αρχαία Ελλάδα στη μυθοπλασία Κατηγορία:Αμερικανικές ταινίες Κατηγορία:Αμερικανικές ταινίες δράσης Κατηγορία:Αμερικανικές επικές ταινίες Κατηγορία:Αμερικανικές πολεμικές ταινίες Κατηγορία:Ταινίες βασισμένες σε Αμερικανικά κόμικς Κατηγορία:Επικές πολεμικές ταινίες Κατηγορία:Ταινίες παραγωγής Warner Bros. Κατηγορία:Ταινίες τοποθετημένες στην Αρχαία Ελλάδα Κατηγορία:Ταινίες γυρισμένες στη Βουλγαρία Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες γυρισμένες στο Λος Άντζελες Κατηγορία:Ταινίες σε σκηνοθεσία Ζακ Σνάιντερ Κατηγορία:Ταινίες IMAX
Ντέρμπι Παναθηναϊκού - Ολυμπιακού (μπάσκετ ανδρών)
Ντέρμπι των αιωνίων αντιπάλων στην Ελλάδα αποκαλείται η αναμέτρηση των δύο ιστορικών αθλητικών σωματείων, του Ολυμπιακού Συνδέσμου Φιλάθλων Πειραιώς και του Παναθηναϊκού Αθλητικού Ομίλου, στα ομαδικά αθλήματα. Όπως και σε άλλα (βόλεϊ ανδρών ή γυναικών, ποδόσφαιρο ανδρών) ομαδικά αθλήματα, στο μπάσκετ ανδρών, ο αγώνας θεωρείται κορυφαίας σημασίας σε εγχώριο επίπεδο, καθώς και σε ευρωπαϊκό ευρύτερα.
STS-104
Η πτήση STS-104 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Ατλαντίς στις 12 Ιουλίου 2001 από το συγκρότημα εκτοξεύσεων LC-39Β του ακρωτηρίου Κένεντι. Βασικοί στόχοι της πτήσης ήταν η εγκατάσταση του φράκτη Quest Joint Airlock και η εκτέλεση εργασιών συντήρησης στο διεθνή διαστημικό σταθμό. Είχε επιτυχία και επέστρεψε στη γη χωρίς περιστατικά, μετά από την εκτέλεση ενός επιτυχούς ελλιμενισμού, την εγκατάσταση διάφορου εξοπλισμού και τριών διαστημικών περιπάτων.
Ντέρμπι Παναθηναϊκού - Ολυμπιακού (μπάσκετ ανδρών)
Ιστορία
Οι δύο ομάδες κυριαρχούν στις ελληνικές αλλά και τις ευρωπαϊκές διοργανώσεις, με τον Παναθηναϊκό να μετράει μέχρι στιγμής 6 πρωταθλήματα Ευρώπης, 1 Διηπειρωτικό Κύπελλο, 39 πρωταθλήματα Ελλάδας, 20 κύπελλα Ελλάδας, 1 Σούπερ Καπ Ελλάδα ς και τον Ολυμπιακό 3 πρωταθλήματα Ευρώπης, 1 Διηπειρωτικό Κύπελλο, 14 πρωταθλήματα Ελλάδας, 11 κύπελλα Ελλάδας και 1 Σούπερ Καπ Ελλάδας. Το γεγονός ότι κατά την τελευταία τριακονταετία οι δύο σύλλογοι συγκαταλέγονται σταθερά στους κορυφαίους της Ευρώπης, προσδίδει πλέον πανευρωπαϊκή σπουδαιότητα στο ντέρμπι αυτό.
Έχουν συγκρουστεί σε εγχώριες και ευρωπαϊκές διοργανώσεις και αποτελούν το συνηθέστερο ζευγάρι σε τελικούς ελληνικού πρωταθλήματος και κυπέλλου.
STS-104
Πλήρωμα
Το πλήρωμα που επάνδρωσε την πτήση: * Αριθμός πτήσεων (συμπεριλαμβανομένης της παρούσας STS-117), ακολουθούμενος από τα εμβλήματα των αποστολών, στις οποίες έχουν πάρει μέρος.
Εξωτερικοί σύνδεσμοι
Κατηγορία:Αποστολές Διαστημικών Λεωφορείων Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2001
Ντέρμπι Παναθηναϊκού - Ολυμπιακού (μπάσκετ ανδρών)
Αναμετρήσεις στην Ευρωλίγκα
right|thumb|120px|[[Βασίλης Σπανούλης]] Οι δύο ομάδες κυριαρχούν στις ευρωπαϊκές διοργανώσεις, με τον Παναθηναϊκό να μετράει μέχρι στιγμής 6 πρωταθλήματα Ευρώπης και τον Ολυμπιακό 3 πρωταθλήματα Ευρώπης. Ξεχωρίζουν οι τρεις αναμετρήσεις τους που πραγματοποιήθηκαν στην ημιτελική φάση του Φάιναλ Φορ της διοργάνωσης. Η πρώτη φορά ήταν στο Φάιναλ Φορ της περιόδου 1993–94, που πραγματοποιήθηκε στο Τελ Αβίβ. Στην αναμέτρηση αυτή επικράτησε ο Ολυμπιακός με σκορ 77–72 και έγινε έτσι η πρώτη ελληνική ομάδα που εξασφάλιζε συμμετοχή σε τελικό Ευρωλίγκα. Η δεύτερη φορά ήταν την αμέσως επόμενη χρονιά στο Φάιναλ Φορ που πραγματοποιήθηκε στη Σαραγόσα και επικράτησε ξανά ο Ολυμπιακός με σκορ 58–52. Όπως και την προηγούμενη χρονιά όμως ο Ολυμπιακός δεν κατάφερε πάλι να κατακτήσει το κύπελλο στον τελικό.
Η τρίτη τους συνάντηση σε Φάιναλ Φορ ήταν την περίοδο 2008–09 στο Βερολίνο, όπου επικράτησε ο Παναθηναϊκός 84–82 και κατάφερε στο μεγάλο τελικό να κατακτήσει και το κύπελλο. Άλλη μία φορά έχουν συναντηθεί οι δύο ομάδες στη προημιτελική φάση, την περίοδο 1996–97 όπου ο Ολυμπιακός επικράτησε και στα δύο παιχνίδια. Στην πρώτη αναμέτρηση μάλιστα επικράτησε του Παναθηναϊκού με 69–49 μέσα στο ΟΑΚΑ, νίκη που αποτελεί και την ευρύτερη στην ιστορία των ευρωπαϊκών αναμετρήσεων των δύο ομάδων. Με 2–0 νίκες (στο ΣΕΦ κέρδισε με 65–57) ο Ολυμπιακός προκρίθηκε στο Φάιναλ Φορ όπου και κατέκτησε το κύπελλο στη Ρώμη. Η επόμενη συνάντησή τους ήταν σε γκρουπ του TOP16 την περίοδο 2001–02 με τον πρώτο του γκρουπ να προκρίνεται και στο Φάιναλ Φορ. Στο πρώτο παιχνίδι στο Στάδιο Ειρήνης και Φιλίας ο Ολυμπιακός επικράτησε με 92–75, ενώ στο δεύτερο στο ΟΑΚΑ ο Παναθηναϊκός με 88–78. Στον όμιλο αυτόν μάλιστα οι τρεις από τις τέσσερις ομάδες που συμμετείχαν ήταν ελληνικές (συμμετείχε και η ΑΕΚ). Την πρόκριση στο Φάιναλ Φόρ πήρε τελικά ο Παναθηναϊκός ως ο πρώτος του γκρουπ και μάλιστα στη συνέχεια κατάφερε να κατακτήσει και το κύπελλο στη Μπολόνια. Η επόμενη συνάντηση τους ήταν στο TOP16 της περιόδου 2013–14, όπου οι δύο ομάδες πήραν από μία νίκη (66–62 ο Παναθηναϊκός στο ΟΑΚΑ, 68–65 ο Ολυμπιακός στο ΣΕΦ). Από τη σεζόν 2016–17 και έπειτα συναντιούνται κάθε χρόνο, εξαιτίας του νέου τρόπου διεξαγωγής της διοργάνωσης σε έναν ενιαίο όμιλο. Το 2016–17 ο Ολυμπιακός επικράτησε και στα δύο παιχνίδια (79–77 στο ΟΑΚΑ και 77–69 στο ΣΕΦ).Την επόμενη περίοδο οι δύο ομάδες πήραν από μία νίκη (70–62 ο Παναθηναϊκός στο ΣΕΦ και 87–85 ο Ολυμπιακός στο ΟΑΚΑ), όπως και τη μεθεπόμενη (93–80 ο Παναθηναϊκός στο ΟΑΚΑ και 79–65 ο Ολυμπιακός στο ΣΕΦ) αλλά και τη περίοδο 2019–20 (99–93 ο Παναθηναϊκός στο ΟΑΚΑ και 81–78 ο Ολυμπιακός στο ΣΕΦ). Οι δύο ομάδες έχουν αναμετρηθεί 23 φορές στην διοργάνωση με τον Ολυμπιακό να έχει επικρατήσει 16 φορές και τον Παναθηναϊκό 7.
Αναμετρήσεις στους τελικούς Πρωταθλήματος Ελλάδας
right|thumb|100px|Ο [[Δημήτρης Διαμαντίδης.]] Οι δύο ομάδες έχουν βρεθεί 20 φορές αντιμέτωπες σε τελικό στην Α1 Εθνική Κατηγορία. Στις συναντήσεις αυτές ο πολυνίκης του θεσμού Παναθηναϊκός ήταν τελικός νικητής 12 φορές και ο Ολυμπιακός 8. Οι δύο ομάδες συναντήθηκαν για πρώτη φορά σε τελικό την περίοδο 1992–93, με τον Παναθηναϊκό να διατηρεί το πλεονέκτημα έδρας. Νικητής του τελικού αναδείχθηκε ο Ολυμπιακός με 3-1 νίκες, ανατρέποντας το πλεονέκτημα έδρας του Παναθηναϊκού. Ο τελικός αυτός σημαδεύτηκε από την άρνηση του Παναθηναϊκού να αγωνιστεί στον τέταρτο αγώνα της σειράς. Αποτέλεσμα ήταν να αναδειχθεί νικητής ο Ολυμπιακός και να κατακτήσει τον τίτλο.
Την σεζόν 1994–95 πλεονέκτημα έδρας είχε ο Ολυμπιακός ο οποίος τελικά επικράτησε στον πέμπτο αγώνα που είχε δραματικό φινάλε και έληξε με το ισχνό σκορ 45-44. Μία χρονιά μετά (την περίοδο 1995–96) η σειρά κρίθηκε ξανά στους πέντε αγώνες μόνο που αυτή τη φορά ο Ολυμπιακός επικράτησε εύκολα στον τελευταίο αγώνα με το εντυπωσιακό σκορ 73-38. Η νίκη αυτή του Ολυμπιακού με 35 πόντους διαφορά είναι η μεγαλύτερη σε εύρος νίκη στις αναμετρήσεις των δύο ομάδων στο Πρωτάθλημα Ελλάδος, και η δεύτερη μεγαλύτερη σε οποιαδήποτε διοργάνωση, με την πρώτη να ανήκει κι αυτή στον Ολυμπιακό, που είχε κερδίσει με 42 πόντους διαφορά και σκορ 68-110 εκτός έδρας τον Παναθηναϊκό το 1977 για το Κύπελλο Ελλάδος.
Οι 2 ομάδες συνέχισαν να αναμετρούνται στους τελικούς του πρωταθλήματος και τις επόμενες 7 σεζόν, έχοντας 3 κατακτήσεις πρωταθλημάτων ο Ολυμπιακός και 4 ο Παναθηναϊκός. Ο Ολυμπιακός τις σεζόν 2011-12 (3-2 νίκες), 2014-15 (3-0 νίκες) και 2015-16 (3-1 νίκες) και ο Παναθηναϊκός τις σεζόν 2012–13 (0-3 νίκες), 2013–14 (3-2 νίκες), 2016-17 (2-3 νίκες) και 2017-18 (3-2 νίκες).
Συναντήθηκαν ξανά μετά απο 4 χρόνια σε τελικό πρωταθλήματος, τη σεζόν 2021-22 και ο Ολυμπιακός κατέκτησε τον τίτλο εύκολα με 3-0 νίκες, κάτι που επανέλαβε και την επόμενη σεζόν με 3-1 νίκες.
Αναμετρήσεις στο Κύπελλο Ελλάδας
right|thumb|100px|Ο [[Γιώργος Πρίντεζης.]] Οι δύο ομάδες έχουν αναμετρηθεί 28 φορές για τον θεσμό του κυπέλλου. Τις 10 από αυτές βρέθηκαν αντιμέτωπες στον τελικό της διοργάνωσης, με αποτέλεσμα να αποτελούν το συνηθέστερο ζευγάρι του τελικού. Στις συναντήσεις των δύο ομάδων στον τελικό της διοργάνωσης 7 φορές έχει επικρατήσει ο Παναθηναϊκός και 3 ο Ολυμπιακός. Οι δύο ομάδες έχουν βρεθεί αντιμέτωπες 6 φορές στην ημιτελική φάση με τον πολυνίκη του θεσμού Παναθηναϊκό να υπερέχει με 4 νίκες έναντί 2.
Η πρώτη συνάντηση των δύο ομάδων σε τελικό ήταν στις 2–6–1979 όταν αναμετρήθηκαν στο Παναθηναϊκό Στάδιο, με τελικό νικητή τον Παναθηναϊκό με σκορ 79–72. Η τελευταία αναμέτρηση σε τελικό ήταν την περίοδο 2021–22, στο Κλειστό Γυμναστήριο «Δυο Αοράκια», στην οποία επικράτησε ο Ολυμπιακός με σκορ 81–73.
Η μεγαλύτερη σε εύρος νίκη στα παιχνίδια μεταξύ των δύο ομάδων στο πλαίσιο της διοργάνωσης του Κυπέλλου, που αποτελεί ταυτόχρονα και τη μεγαλύτερη στην ιστορία των αναμετρήσεων των δύο ομάδων σε οποιαδήποτε διοργάνωση, είναι αυτή του Ολυμπιακού με σκορ 68–110 (42 πόντοι διαφορά) επί του Παναθηναϊκού μέσα στο Παναθηναϊκό Στάδιο το 1977, σε αγώνα νοκ–άουτ για την Δ΄ φάση του Κυπέλλου Ελλάδας 1976–77. Στον αγώνα αυτόν, ο ήδη πρωταθλητής της σεζόν 1976–77 Παναθηναϊκός κατέβηκε τυπικά ακολουθώντας την οδηγία της "μη αγωνιστικότητας" που πρότεινε ο αρχηγός της ομάδας Απόστολος Κόντος, διότι η διοίκηση δεν είχε δώσει πριμ, όπως είχε υποσχεθεί, στους παίκτες για την κατάκτηση του πρωταθλήματος. Μια μαύρη σελίδα στην ιστορία του Παναθηναϊκού, που προκλήθηκε από μία απαράδεκτη απόφαση των παικτών του οι οποίοι δεν έδωσαν την πρέπουσα σημασία στο γόητρο του αγώνα.
Α΄ και Α1 Εθνική κατηγορία (από 1963)
<references group="σ" />
Ευρύτερες νίκες ανά διοργάνωση
Κύπελλο Ελλάδας
Πρωτάθλημα Ελλάδας
Ευρωλίγκα
Σούπερ Καπ Ελλάδας
Παίκτες
Ο Πέτρος Δημητρόπουλος το 1950 υπήρξε ο πρώτος καλαθοσφαιριστής που αναδείχθηκε πρωταθλητής Ελλάδας με τον Παναθηναϊκό ενώ είχε αποκτηθεί από τον Ολυμπιακό. Το 1979 ο Ολυμπιακός απέκτησε από τον Παναθηναϊκό τον Χρήστο Ιορδανίδη. Ο πρώτος Αμερικανός που έπαιξε και στις δύο ομάδες και μάλιστα χωρίς ενδιάμεσο σταθμό ήταν ο Τζέρι Τζένκινς, ο οποίος μπορεί να μην κατέκτησε τίτλο, αλλά συνδέθηκε, ειδικά με τον Ολυμπιακό, με την ιστορική πρόκριση στο Final-6 το 1979. Το 1982 ο Κιθ Γούλφοκ μεταπήδησε όπως και ο Τζένκινς απο τον Παναθηναϊκό στον Ολυμπιακό. Το 1983 ο Γιώργος Σκροπολίθας μεταγράφηκε από τον Ολυμπιακό στον Παναθηναϊκό. Την ίδια χρονιά, ο Νίκος Δαρίβας μετακινήθηκε από τον Παναθηναϊκό στον Ολυμπιακό.
Ο Δημήτρης Παπανικολάου υπήρξε ο αθλητής που είχε την πιο επιτυχημένη καριέρα αγωνιζόμενος και με τους 2 συλλόγους αφού κατέκτησε το Τριπλ Κράουν και με τις 2 ομάδες. Συνολικά κατέκτησε 6 πρωταθλήματα (2 με τον Ολυμπιακό και 4 με τον Παναθηναϊκό), 5 κύπελλα (2 με τον Ολυμπιακό και 3 με τον Παναθηναϊκό) και 2 φορές την Ευρωλίγκα (1 με τον Ολυμπιακό και 1 με τον Παναθηναϊκό).
Προπονητές
Ο Κώστας Μουρούζης κατέκτησε το πρωτάθλημα Ελλάδας και με τις 2 ομάδες. Ο Κώστας Αναστασάτος, ο Μιχάλης Κυρίτσης και ο Λευτέρης Σούμποτιτς βρέθηκαν στην τεχνική ηγεσία και των 2 συλλόγων. Αξιοσημείωτες υπήρξαν περιπτώσεις του Φαίδωνα Ματθαίου και του Παναγιώτη Γιαννάκη οι οποίοι έκαναν μεγάλη καριέρα ως αθλητές με τον Παναθηναϊκό και σημείωσαν αξιόλογες επιτυχίες ως προπονητές του Ολυμπιακού.
Σημειώσεις
<references group="σ."/>
Εξωτερικοί σύνδεσμοι
Κατηγορία:Καλαθοσφαίριση στην Ελλάδα Κατηγορία:ΚΑΕ Παναθηναϊκός Κατηγορία:Ολυμπιακός Σ.Φ.Π. (καλαθοσφαίριση)
Γιάννης Σταθάς (πολιτικός)
Ο Γιάννης Σταθάς είναι Έλληνας πολιτικός και πρώην βουλευτής. Από την 1 Σεπτεμβρίου 2019 είναι δήμαρχος Διστόμου - Αράχοβας - Αντίκυρας.
Βιογραφία
Γεννήθηκε το 1975 στο Δίστομο Βοιωτίας. Από το 1996 εργάζεται ως βιομηχανικός εργάτης στην εταιρεία «Αλουμίνιον της Ελλάδος». Σπούδασε Διοίκηση Επιχειρήσεων και Οργανισμών στο Ελληνικό Ανοικτό Πανεπιστήμιο.
Πολιτική σταδιοδρομία
Τον Μάιο του 2012 εξελέγη βουλευτής Βοιωτίας με τον ΣΥΡΙΖΑ και ανανέωσε τη θητεία του στις εκλογές του Ιουνίου του 2012 και του Ιανουαρίου του 2015. Το καλοκαίρι του 2015 αποχώρησε από τον ΣΥΡΙΖΑ, λόγω της διαφωνίας του με το τρίτο μνημόνιο και προσχώρησε στη Λαϊκή Ενότητα. Στις εκλογές του Σεπτεμβρίου του 2015 ήταν επικεφαλής στην εκλογική λίστα της ΛΑΕ στη Βοιωτία.
Τον Μάρτιο του 2016 επανεξελέγη πρόεδρος του εργατικού κέντρου Λιβαδειάς, πετυχαίνοντας απόλυτη πλειοψηφία (6 από τις 11 έδρες).
Τον Απρίλιο του 2016 ανακοίνωσε πως προσχωρεί στην Πλεύση Ελευθερίας.
Τον Μάιο του 2019, στις Δημοτικές εκλογές ήταν υποψήφιος δήμαρχος, επικεφαλής του συνδυασμού "Ενεργοί Δημότες" και τελικά εξελέγη δήμαρχος Διστόμου - Αράχοβας - Αντίκυρας από τον Α΄ Γύρο με ποσοστό 57,84% και 12 έδρες.
Παραπομπές
Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Βοιωτίας Κατηγορία:Δήμαρχοι ελληνικών πόλεων
Οικογένεια Σομμαρίπα
Η Οικογένεια Σομμαρίπα είναι Βενετσιάνικη Οικογένεια Γαλλικής καταγωγής που διετέλεσαν στην Λατινοκρατία Αφέντες της Πάρου και της Άνδρου. Γενάρχης της Οικογένειας ήταν ο Γκασπάρε Σομμαρίπα Λατίνος ευγενής στο Δουκάτο της Νάξου που παντρεύτηκε την Μαρία Σανούδου (1390). μέλος του Οίκου των Σανούδων κόρη των Δουκών του Αρχιπελάγους Νικολάου Β΄ Σπετσαμπάντα και της Φιορέντσα Σανούντο. Τον γάμο είχε επιβάλει ο νέος δούκας του Αρχιπελάγους Φραγκίσκος Α΄ Κρίσπος από τον Οίκο των Κρίσπων σαν όρο για να δώσει δώρο ο Φραγκίσκος τη Πάρο στην Άννα σαν αποζημίωση για την απώλεια της Άνδρου (1383). Ο Φραγκίσκος είχε αρπάξει την Άνδρο από την Μαρία με την βία (1383) για να την δώσει προίκα στην κόρη του Πετρονίλλα. Ο Γκασπάρε Σομμαρίπα πέθανε το 1402 και η Μαρία Σανούδου το 1426, την Πάρο κληρονόμησε ο γιος τους Κρουσίνο Α΄ Σομμαρίπα.
Απόκτηση της Άνδρου
Όταν απεβίωσε ο Πιέτρο Ζένο σύζυγος της Πετρονίλλας ο Κρουσίνο Σομμαρίπα έφερε το θέμα της Άνδρου στο δικαστήριο της Βενετίας, το νησί διεκδικούσε η μητέρα του μέχρι τον θάνατο της επειδή θεωρούσε ότι ο Φραγκίσκος Κρίσπος της το πήρε παράνομα. Η Δημοκρατία της Βενετίας αποφάσισε τελικά να δώσει και την Άνδρο στον Κρουσίνο Σομμαρίπα δικαιώνοντας την μνήμη της μητέρας του (1440). Ο Κρουσίνο Σομμαρίπα πέθανε (1462) και μοίρασε με την διαθήκη του τα νησιά στους δυο γιους του : Ο μεγαλύτερος Νικολό Α΄ Σομμαρίπα έγινε Αφέντης της Πάρου και κληρονόμησε την Τριτημορία της Εύβοιας, ο μικρότερος Ντομένικο Σομμαρίπα έγινε Αφέντης της Άνδρου.
Κλάδος της Πάρου
Τον Νικολό Α΄ Σομμαρίπα διαδέχθηκε ο γιος του Φραντσέσκο (1505) που πέθανε άτεκνος (1517) και ο νέος Δούκας του Αρχιπελάγους Ιωάννης Δ΄ Κρίσπος έκανε κατάσχεση της Πάρου για λογαριασμό του δουκάτου του. Η Βενετία δεν ήθελε ωστόσο με κανέναν τρόπο για γεωπολιτικούς λόγους να ενωθούν στο ίδιο δουκάτο η Νάξος και η Πάρος και αποφάσισε να θέσει το θέμα της διαδοχής της Πάρου υπό συζήτηση στην Γερουσία. Η Γερουσία της Βενετίας αποφάσισε να ανακηρύξει νέα αρχόντισσα της Πάρου την Φιορέντζα Σομμαρίπα κόρη του Νικολό Α΄ Σομμαρίπα και τον σύζυγο της Τζουάν Φραντσέσκο Βενιέρ από την μεγάλη Οικογένεια Βενιέρ. Η Πάρος πέρασε από τότε στα χέρια της Οικογένειας Βενιέρ και παρέμεινε σε αυτήν μέχρι την κατάληψη της από την Οθωμανική Αυτοκρατορία με τον γνωστό Ελληνικής καταγωγής τυχοδιώκτη Χαϊρεντίν Μπαρμπαρόσα (1537). Την χρονιά εκείνη όλα τα νησιά των Κυκλάδων έγιναν φόρου υποτελή στον Οθωμανό σουλτάνο Σουλεϊμάν τον Μεγαλοπρεπή που θα τοποθετήσει κυβερνήτη τον Εβραίο Ιωσήφ Νάζη που θα παραμείνει μέχρι την οριστική Οθωμανική κατάκτηση (1466)
Κλάδος της Άνδρου
Ο Ντομένικο Σομμαρίπα πέθανε πρόωρα (1466) και τον διαδέχθηκαν διαδοχικά οι τρεις γιοι του, ο μεγαλύτερος Τζιοβάνι Σομμαρίπα έπεσε γρήγορα σε μάχη εναντίον των Οθωμανών (1468). Ο επόμενος γιος του Κρουσίνο Β΄ Σομμαρίπα δέχτηκε νέα επίθεση από τους Οθωμανούς (1470) που αιχμαλώτισαν ολόκληρο τον πληθυσμό αφήνοντας την Άνδρο μόνο με 2.000 κατοίκους. Η Οικογένεια διατήρησε στην κατοχή της την Άνδρο παρά τις πανωλεθρίες που υπέστη από τις Οθωμανικές επιθέσεις, ο θείος του Νικολό Α΄ Σομμαρίπα Άρχοντας της Πάρου εκμεταλλεύτηκε την ευκαιρία για να αρπάξει το νησί από τον Κρουσίνο Β΄ (1488). Το 1506 ένας τρίτος γιος του Ντομένικο Σομμαρίπα ο Φραντσέσκο Σομμαρίπα εμφανίζεται Άρχοντας της Άνδρου αλλά ήταν τόσο βίαιος που οι κάτοικοι του νησιού κάλεσαν τους Βενετούς που τον καθαίρεσαν σε λίγους μήνες και πήραν την Άνδρο υπό την προστασία τους. Η Άνδρος ακολούθησε επίσης την τύχη της Πάρου με την κατάληψη της από τον Χαϊρεντίν Μπαρμπαρόσα (1537) μέχρι την τελική της ενσωμάτωση στην Οθωμανική Αυτοκρατορία στα τέλη της βασιλείας του Σουλεϊμάν του Μεγαλοπρεπούς (1566).
Πηγές
Κατηγορία:Οικογένεια Σομμαρίπα
Χρήστος Αργυράκος
Ο Χρήστος (Κίτσος) Αργυράκος ή καπετάν Μουρίκης (1876 - 1907) ήταν σημαντικός Έλληνας Μακεδονομάχος οπλαρχηγός από τη Βλάστη Εορδαίας της περ. εν. Κοζάνης.
Βιογραφικά στοιχεία
Ο Χρήστος Αργυράκος γεννήθηκε το 1876 στο Μπλάτσι (Βλάστη) Εορδαίας της περ. εν. Κοζάνης.
Η ένοπλη δράση
Το 1904 συγκρότησε ένοπλο σώμα, στο οποίο συμμετείχαν και οι αδερφοί του. Τάχθηκε κατά των Βούλγαρων κομιτατζήδων και των Οθωμανών. Το 1905 συνεργάστηκε με το σώμα του αξιωματικού Πέτρου Μάνου.
Στις 21 Απριλίου του 1905 έλαβε μέρος στη Μάχη Μουρικίου εναντίον Οθωμανικού στρατού, στην οποία και διακρίθηκε. Στη συνέχεια επιτέθηκε με το σώμα του κατά Βουλγαρικών στόχων στην περιοχή Καστανοχωρίων, στη Σταρίτσανη (Λακκώματα), στο Ζούζελτσι (Σπήλαια), στην Οσνίτσανη (Καστανόφυτο) και στη Μάρτσιστα (Κάτω Περιβόλι). Συνεργάστηκε επίσης, με τον αξιωματικό Γ. Φαληρέα.
Στις 8 Μαΐου του 1907 πήρε μέρος στη Μάχη του Παλαιοχωρίου (Φούφα) εναντίον Βουλγάρων. Στις 14 Ιουνίου του 1907 έδωσε σκληρή μάχη με τρία Οθωμανικά τάγματα (σύνολο 700 αντρών) στη ράχη Σουμπρέτσι του Λεχόβου, προκειμένου να διευκολύνει τα σώματα των Γ. Φαληρέα, Γεωργίου Λεπιντάτου (καπετάν Αρκούδα) και Ευσ. Θειάφη, να διαφύγουν. Έμεινε μόνος με το σώμα του που αποτελούνταν τότε, από συνολικά 26 άντρες.
Παροιμιώδης η αυτοθυσία του
Μετά από πολύωρη μάχη και αφού τελείωσαν τα πυρομαχικά, ο καπετάν Κίτσος Αργυράκος σκοτώθηκε μαζί με τους 25 συμπολεμιστές του. Στη Μάχη του Σουμπρετσίου σκοτώθηκαν και 70 Οθωμανοί στρατιώτες.
Προτομή του κοσμεί τη γενέτειρά του, Βλάστη.
Παραπομπές
Κατηγορία:Μακεδονομάχοι Κατηγορία:Ιστορία της Κοζάνης
Σιδηροδρομική Γραμμή Ηρακλείου Κρήτης - Λατομείου Εσταυρωμένου
Η σιδηροδρομική γραμμή από τον Κούλε του λιμένος Ηρακλείου Κρήτης έως το λατομείο Εσταυρωμένου στον Ξηροπόταμο, μετρικού εύρους και μήκους 6 χιλιομέτρων, εντός της πόλεως του Ηρακλείου, λειτούργησε από το 1922 έως το 1937, είχε χαρακτήρα βιομηχανικού σιδηροδρόμου και σκοπό τη μεταφορά φυσικών και τεχνητών λίθων για την κατασκευή του λιμανιού του Ηρακλείου μέχρι την ολοκλήρωση της πρώτης φάσης του, το 1930, που αφορούσε τον βόρειο μώλο μήκους περί τα 1000 μέτρα. κατασκευάστηκε από την ανάδοχο εταιρεία κατασκευής του λιμένος, τη βρετανική Sir Robert McAlpine & Sons και ήταν η πιο γνωστή σιδηροδρομική γραμμή που λειτούργησε στην Κρήτη. Ίχνη της σιδηροδρομικής γραμμής διασώζονται σε διάφορα σημεία της πόλης, όπως στην παραλιακή οδό που διέρχεται από το πρώην Ξενία της οδού Σοφοκλή Βενιζέλου και στην γέφυρα του Γιόφυρου πριν το Παγκρήτιο Στάδιο. Στο ύψος του Παγκρητίου Σταδίου υπήρχε βορειοανατολική διακλάδωση προς την παραλία, προκειμένου να γίνονται αμμοληψίες και φόρτωση στα βαγόνια. Η σιδηροδρομική γραμμή εξυπηρετούσε και τη μεταφορά πετρελαίου στο εργοστάσιο της Παλαιάς Ηλεκτρικής (σημερινό Μουσείο Φυσικής Ιστορίας Κρήτης) μέχρι το 1937. Παράλληλα μικρό δίκτυο βαγονέτων υπήρχε εντός του λιμένα για τη φορτοεκφόρτωση εμπορευμάτων.
Η παλαιά όδευση της σιδηροδρομικής γραμμής, που σε μεγάλο μήκος της ακολουθεί την πορεία του παραθαλάσσιου βενετικού τείχους και την ακτογραμμή, βρίσκεται στη θέση όπου πολλοί Ηρακλειώτες καθημερινά περπατούν και αθλούνται χωρίς να γνωρίζουν οι περισσότεροι αυτή την ιστορική πτυχή του τόπου. Μπορεί η όδευση αυτή λοιπόν κάλλιστα να αποτελέσει μία πολιτιστική διαδρομή, κατά το παράδειγμα αντιστοίχων στο εξωτερικό, καθώς το θαλάσσιο μέτωπο του Ηρακλείου από το λιμάνι και τον Κούλε μέχρι τον Καράβολα πρόκειται για ένα πραγματικά όμορφο μέρος.
Το 2018 η Αττικό Μετρό ανέφερε ότι βρίσκεται σε επαφές με τον Δήμο Ηρακλείου προκειμένου να εκπονηθεί μελέτη σκοπιμότητας για γραμμή τραμ με προορισμό το νέο αεροδρόμιο στο Καστέλλι Πεδιάδος.
Εξωτερικοί σύνδεσμοι
Κατηγορία:Σιδηροδρομικές γραμμές στην Κρήτη
1433
Η τρέχουσα σελίδα αφορά το έτος 1433 κατά το Γρηγοριανό ημερολόγιο
Θάνατοι
Κατηγορία:Έτη
Διεθνές Αεροδρόμιο του Ντουμπάι
Το Διεθνές Αεροδρόμιο του Ντουμπάι (IATA: DXB ICAO: OMDB) (مطار دبي الدولي) είναι το κύριο αεροδρόμιο στο Ντουμπάι των Ηνωμένων Αραβικών Εμιράτων. Έχει την μεγαλύτερη κίνηση στον κόσμο σε αριθμό επιβατών διεθνών πτήσεων, το τρίτο στον κόσμο σε κίνηση επιβατών γενικώς, το έκτο σε μεταφορά φορτίων, και ο πιο πολυσύχναστος κόμβος αεροσκαφών Airbus A380. Το 2014 από το DXB διήλθαν 70,5 εκατομμύρια επιβάτες, 2,37 εκατομμύρια τόνοι φορτίου και καταγράφηκαν 357.339 κινήσεις αεροσκαφών.
Το αεροδρόμιο βρίσκεται στην περιοχή Αλ Γκαρούντ, 4,6 χιλιόμετρα ανατολικά του Ντουμπάι και έχει έκταση 2.900 εκτάρια. Διαχειριστής του αεροδρομίου είναι η εταιρεία Dubai Airports Company, ενώ σε αυτό έχουν τη βάση τους οι διεθνείς αεροπορικές εταιρίες του Ντουμπάι Emirates και flydubai. Ο κόμβος της Emirates είναι ο μεγαλύτερος αεροπορικός κόμβος της Μέσης Ανατολής, ενώ η εταιρεία εξυπηρετεί το 64% της επιβατικής κίνησης και είναι υπεύθυνη για το 50% περίπου των κινήσεων αεροσκαφών του αεροδρομίου. Ο χαμηλού κόστους αερομεταφορέας flydubai διακινεί το 10.7% του επιβατικού φόρτου του DXB. Το αεροδρόμιο αποτελείται από τρεις τερματικούς σταθμούς και έχει συνολική χωρητικότητα 75 εκατομμύρια επιβάτες ετησίως. Ο τερματικός σταθμός 3 είναι το δεύτερο μεγαλύτερο κτίριο του κόσμου ως προς το εμβαδόν και ο μεγαλύτερος τερματικός σταθμός αεροδρομίου παγκοσμίως. Τον Ιανουάριο του 2015 στο αεροδρόμιο γίνονταν 8.000 πτήσεις εβδομαδιαίως από 140 αεροπορικές εταιρίες σε πάνω από 270 προορισμούς προς όλες τις ηπείρους.
Το διεθνές αεροδρόμιο του Ντουμπάι έχει σημαντική συνεισφορά στην οικονομία του Ντουμπάι. Απασχολεί περίπου 90.000 εργαζομένους, συντηρεί έμμεσα πάνω από 400.000 θέσεις εργασίας και συνεισφέρει πάνω από 26,7 δισεκατομμύρια δολάρια στην εθνική οικονομία, που αποτελούν περίπου το 27% του ΑΕΠ του Ντουμπάι και το 21% της απασχόλησης στο Ντουμπάι. Προβλέπεται ότι μέχρι το 2020, η οικονομική συνεισφορά του αεροπορικού κλάδου θα έχει αυξηθεί στο 37,5% του ΑΕΠ της πόλης και μέχρι το 2030 ο κλάδος αναμένεται να εισφέρει 88,1 εκατομμύρια δολάρια και να υποστηρίζει 1,95 εκατομμύρια θέσεις εργασίας, τα οποία θα αποτελούν το 44,7% του ΑΕΠ και 35,1% της συνολικής απασχόλησης αντίστοιχα.
Εξωτερικοί σύνδεσμοι
Ντουμπάι Κατηγορία:Αεροδρόμια στο Ντουμπάι
Οικογένεια Ζόρζι
Η Οικογένεια Ζόρζι ή Τζόρτζι, ιταλ. Zorzi/Giorgi ήταν μία Βενετικής καταγωγής οικογένεια, που ευδοκίμησε κατά τον Μεσαίωνα, ειδικά στα υπολείμματα της Λατινικής αυτοκρατορίας στην Ελλάδα. Εκεί εξουσίαζαν τη μαρκιωνία της Βοδονίτσας (σημερινής Μενδενίτσας, στη Φθιώτιδα) και μετά, μέσω γάμου, το δουκάτο των Αθηνών ως την Οθωμανική κατάκτηση.
Ιστορία
Υπό τον Νικόλαο Α΄ ανέλαβαν τον έλεγχο της Βοδονίτσας το 1335, όταν αυτός νυμφεύτηκε μία από την προηγούμενη Οικογένεια που κατείχε τη Βοδονίτσα, τους Παλλαβιτσίνι. Αυτόν τον διαδέχθηκε ο γιος του Φραγκίσκος Ζόρζι, που κυβέρνησε τη μαρκιωνία για σχεδόν 40 έτη. Το 1414 ο Νικόλαος Β΄ Ζόρζι γιος (ή ανιψιός) του προηγουμένου, ηττήθηκε από τους Οθωμανούς, οι οποίοι κατέλαβαν τη Βοδονίτσα. Ωστόσο ο διάδοχος και θείος του Νικόλαος Γ΄ συνέχισε να χρησιμοποιεί τον τίτλο και να ωφελείται από το κύρος του, που προερχόταν από αυτόν: πάντρεψε την κόρη του Κιάρα Ζόρζι με τον Νέριο Β΄ Ατσαγιόλι δούκα των Αθηνών. Η Κιάρα κυβέρνησε το δουκάτο ως επίτροπος του ανήλικου γιου της Φραγκίσκος Α΄ Ατσαγιόλι.
Πηγές
Κατηγορία:Οικογένειες της Βενετικής Δημοκρατίας Κατηγορία:Πρόσωπα της Φραγκικής και Λατινικής Ελλάδας
2122 Πιατιλέτκα
Φυσικά χαρακτηριστικά
Τα φυσικά χαρακτηριστικά της Πιατιλέτκα είναι άγνωστα.
Εξωτερικοί σύνδεσμοι
Πιατιλετκα
Αστεροειδείς Αμόρ
Οι αστεροειδείς Αμόρ (Amor asteroids) είναι μία ομάδα γεωπλήσιων αστεροειδών, δηλαδή αστεροειδών που πλησιάζουν τη Γη. Πήραν το όνομά τους από τον αστεροειδή 1221 Αμόρ. Πλησιάζουν την τροχιά της Γης από την εξωτερική της πλευρά (την αντίθετη από την πλευρά του Ηλίου), αλλά δεν τη διασχίζουν. Οι περισσότεροι όμως αστεροειδείς Αμόρ διασχίζουν την τροχιά του πλανήτη `Αρη. Οι δύο φυσικοί δορυφόροι του `Αρη, ο Δείμος και ο Φόβος, ίσως να είναι αστεροειδείς Αμόρ που αιχμαλωτίσθηκαν κάποτε από την αρειανή βαρύτητα.
Το γνωστότερο μέλος της ομάδας των Αμόρ είναι ο 433 Έρως, ο οποίος είναι ο πρώτος αστεροειδής πάνω στον οποίο προσγειώθηκε ένα ανθρώπινο κατασκεύασμα, το διαστημικό σκάφος NEAR.
Γενικός ορισμός
Υπάρχουν τρία γενικά κριτήρια που καθιστούν έναν αστεροειδή μέλος της ομάδας Αμόρ:
Τα ανωτέρω τρία κριτήρια συγχωνεύονται σε ένα και μοναδικό: Αν ένας αστεροειδής έχει περιήλιο τροχιάς μεταξύ 1,00 AU και 1,30 AU, τότε ταξινομείται ως αστεροειδής Αμόρ. Αυτό ανεξάρτητα από τον μεγάλο ημιάξονα της τροχιάς του, την εκκεντρότητά της, την απόσταση του αφηλίου, την κλίση της, τις φυσικές ιδιότητες του σώματος, ή τη σταθερότητα της τροχιάς.
Αυστηρός ορισμός
Ο αστεροειδής Α είναι αστεροειδής Αμόρ αν και μόνο αν :
2. Η τροχιά του δεν τέμνει εκείνη της Γης. Δηλαδή η απόσταση περιηλίου της (q) είναι μεγαλύτερη από την απόσταση αφηλίου της γήινης τροχιάς (1,017 AU).
3. Είναι γεωπλήσιο αντικείμενο (NEO). Δηλαδή η απόσταση περιηλίου της τροχιάς του είναι q < 1,3 AU.
Ο όρος a > 1,0 AU δεν είναι απαραίτητος, επειδή αν η απόσταση περιηλίου q είναι μεγαλύτερη από 1,017 AU, τότε ο μεγάλος ημιάξονας της τροχιάς θα είναι επίσης μεγαλύτερος από 1,017 AU, άρα και από 1,0 AU.
Πληθυσμοί
Σήμερα (19 Ιουλίου 2012) υπάρχουν 3385 βεβαιωμένοι αστεροειδείς Αμόρ, όπως προκύπτει από τη μηχανή αναζητήσεων της Βάσεως Δεδομένων Μικρών Σωμάτων του JPL. Οι 515 από αυτούς διαθέτουν αύξοντα αριθμό, ενώ οι 69 φέρουν επιπλέον και κάποιο όνομα.